Diari Oficial de la Generalitat Valenciana


Sumari del DOGV 3481, del 26-04-1999 (1999/2850)

Informació pública de les bases de la convocatòria per a l'adaptació del règim jurídic de determinat personal laboral fix de l'Ajuntament d'Anna a la naturalesa dels llocs de treball que ocupa.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3481

Data del DOGV
:   26-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2850


Data del document
:   01-02-1999

Organisme emissor
:   Ajuntament d'Anna

Tipus de document
:   Convocatòria

Descriptors 

:   * Anna
    * qualificació del personal
    * administració del personal
    * concurs administratiu
    * funcionari
    * administració local

Informació pública de les bases de la convocatòria per a l'adaptació del règim jurídic de determinat personal laboral fix de l'Ajuntament d'Anna a la naturalesa dels llocs de treball que ocupa. [1999/M2850]
  
El Ple de l'Ajuntament d'Anna, en sessió celebrada el dia 28 de gener de 1999, va aprovar les bases que a continuació es transcriuen, i que han de regir la convocatòria per a la funcionarització de les places de personal laboral que s'esmenten. Les bases per les quals haurà de regir-se la convocatòria són les següents:
  
Bases que regiran la convocatòria per a l'adaptació del règim jurídic de determinat personal laboral fix de l'Ajuntament d'Anna, a què es refereix la base segona d'aquesta convocatòria a la naturalesa dels llocs de treball que ocupa.
  
Primera. Objecte de la convocatòria
  
La present convocatòria té per objecte l'adaptació de la naturalesa jurídica de determinat personal laboral fix de l'Ajuntament d'Anna a què es refereix la base segona d'aquesta convocatòria, a la naturalesa administrativa dels llocs de treball que ocupa, a través de les proves i dels cursos selectius disposats en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs de treball que ocupa.
  
Segona. Condicions dels aspirants
  
1. Per a ser admesos als cursos i a les proves selectives objecte d'aquesta convocatòria, els aspirants hauran de complir els següents requisits:
  
a) Ser personal contractat laboral de caràcter indefinit al servei de l'Ajuntament d'Anna.
  
b) Ocupar amb caràcter definitiu el lloc de treball classificat d'assessor jurídic en la relació de llocs de treball d'aquest Ajuntament.
  
2. Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que pertoquen s'estableixen els següents nivells:
  
Nivell I: (article 1 de la Llei 1/1996, de 26 d'abril).
  
Personal laboral fix dels grups de titulació A, B, C i D, que ocupe llocs de treball classificats d'administració especial en les relacions de llocs de treball, l'accés dels quals a l'administració municipal s'haja produït posteriorment a l'entrada en vigor del Decret 69/1986, de 2 de juny, del Govern Valencià, a través de la convocatòria de proves selectives de lliure accés, efectuades d'acord amb el contingut del títol VI en relació amb el capítol III del títol II.
  
Nivell II: (article 2 de la Llei 1/1996, de 26 d'abril).
  
Personal laboral fix dels grups de titulació A, B, C i D, que ocupe llocs de treball classificats d'administració especial i que va adquirir la condició de laboral fix posteriorment a l'entrada en vigor del Decret 69/1986, de 2 de juny, a través de proves amb convocatòries d'accés per concurs, per concurs oposició subsidiari de concurs de provisió o bé que la seua realització no es va ajustar al que disposa el títol IV en relació amb el capítol III del títol II.
  
Nivell III: (article 3 de la Llei 1/1996, de 26 d'abril).
  
Personal laboral fix dels grups de titulació A, B, C i D, que ocupe llocs classificats d'administració especial i que va adquirir la condició de laboral fix, fóra quina fóra la data en què aquesta es va produir, sense haver superat una prova convocada amb aquest objecte específic.
  
Nivell IV: (article 4 de la Llei 1/1996, de 26 d'abril).
  
Personal laboral fix dels grups de titulació A, B, C i D, que ocupe llocs de treball classificats d'administració general.
  
Tercera. Calendari de presentació de sol·licituds, admissió d'aspirants i començament dels cursos
  
1. Qui desitge participar en el procés d'adaptació objecte d'aquesta convocatòria, haurà de fer-ho constar mitjançant una sol·licitud, en què l'aspirant haurà d'indicar el nivell, dels establits en el punt 2 de la base segona, en què considera que ha de ser adscrit.
  
2. Totes les sol·licituds seran dirigides a l'alcalde president de la corporació, i presentades en el Registre d'Entrada o en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils comptats des del dia següent al de la publicació en el Diari Oficial de la Generalitat Valenciana i en el Butlletí Oficial de la Província de la present convocatòria.
  
3. Una vegada finalitzat el termini de presentació de sol·licituds serà publicada en el Butlletí Oficial de la Província la relació d'admesos i exclosos a la realització dels cursos i de les proves selectives, s'especificarà en aquest últim cas el motiu de l'exclusió i s'adscriuran els admesos en el nivell corresponent, d'acord amb el punt 2 de la base segona d'aquesta convocatòria.
  
4. Una vegada publicada la relació a què es refereix l'apartat anterior, els aspirants podran formular, durant un termini de 10 dies hàbils comptats a partir del dia següent al de publicació, les al·legacions que estimen oportunes, així com esmenar les faltes en què hagen incorregut i adjuntar els documents preceptius no presentats juntament amb la sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Una vegada transcorregut el termini indicat anteriorment, corregides les errades i vistes las reclamacions, l'alcalde president dictarà una resolució amb la llista definitiva d'admesos, que es publicarà en el Butlletí Oficial de la Província.
  
6. Mitjançant una resolució de l'Alcaldia es determinarà el calendari de realització dels esmentats cursos, el seu règim horari i el lloc de realització, i serà publicada al tauler d'edictes i notificada als interessats. Així mateix, l'Alcaldia designarà el professorat idoni per a impartir aquests cursos entre personal qualificat per a això.
  
Quarta. Desenvolupament dels cursos i proves selectives
  
1. Duració dels cursos.
  
De conformitat amb el que estableix la Llei 1/1996, de 26 d'abril, les hores de duració dels cursos, per a cadascun dels grups inclosos en el punt 2 de la base segona d'aquesta convocatòria és la que a continuació s'indica:
  
Grups de titulació
  
Nivells A B C D
  
Nivell I 50 h 30 h 13 h 5 h
  
Nivell II 150 h 90 h 37,30 h 15 h
  
Nivell III 200 h 120 h 50 h 20 h
  
Nivell IV 250 h 150 h 62,30 h 25 h
  
2. Assistència als cursos.
  
Per a l'adaptació a la condició de funcionari de carrera de l'Ajuntament d'Anna a través del procediment establit en la present convocatòria, a més de superar les corresponents proves d'avaluació, serà requisit indispensable l'assistència a un 85%, com a mínim, de la duració total dels cursos selectius a què es trobe adscrit, sense perjudici del que estableix la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
3. Avaluació continuada.
  
De conformitat amb el que estableix l'article 7 de la Llei 1/1996, de 26 d'abril, el tribunal avaluador dels cursos selectius d'aquesta convocatòria realitzarà una avaluació continuada del personal que tinga adscrit. Durant la realització d'aquests cursos el professorat efectuarà l'avaluació contínua dels aspirants i, una vegada finalitzats, elevarà l'acta amb les qualificacions obtingudes al tribunal avaluador.
  
4. Prova final.
  
Una vegada finalitzats els cursos selectius, es realitzarà una prova final sobre els continguts dels temaris de les matèries que s'hagen impartit, detallades en l'annex II. A aquest efecte, l'Alcaldia assenyalarà una data per a realitzar-la. Una vegada finalitzada aquesta prova, el tribunal qualificarà els aspirants i determinarà les qualificacions definitives, que estaran constituïdes per la mitjana aritmètica de l'avaluació contínua a què es fa referència en el paràgraf anterior i la derivada de la prova final.
  
5. Qualificació de les proves.
  
5.1. Tant l'avaluació continuada com la prova final dels cursos selectius, seran valorades per la comissió qualificadora de 0 a 10 punts.
  
5.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, serà necessari obtindre la qualificació d'apte. La qualificació d'apte s'obtindrà quan s'acoseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
5 3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
1. Una vegada finalitzats els cursos selectius, el tribunal farà públiques, al tauler d'edictes, les relacions del personal que hi ha participat, amb indicació de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria, a més ho notificarà personalment a cadascun d'ells.
  
2. El tribunal qualificador elevarà a l'alcalde president les llistes dels aspirants que han superat les proves dels cursos d'adaptació per a publicar-les en el Butlletí Oficial de la Província.
  
Sisena. Tribunal avaluador i professorat dels cursos
  
1. El tribunal avaluador de les proves d'adaptació que hauran de realitzar l'avaluació continuada en els cursos selectius així com la qualificació de les proves finals d'aquests tindrà la següent composició:
  
President: l'alcalde president o regidor en qui delegue.
  
Secretari: el de la corporació o funcionari en qui delegue.
  
Un vocal designat per la Direcció General d'Interior de la Conselleria de Presidència.
  
Un vocal designat per l'Institut Valencià d'Administració Pública.
  
Dos vocals tècnics o experts en la matèria designats per l'Alcaldia.
  
2. El règim jurídic de funcionament del tribunal serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres del qual hauran d'abstenir-se i podran ser objecte de recusació pels interessats quan hi concórrega alguna de les circumstancies disposades en els articles 28 i 29 de l'esmentada llei.
  
3. De conformitat amb el que estableix l'article 7 de la Llei 1/1996, de 26 d'abril, els cursos objecte d'aquesta convocatòria seran impartits per professorat integrat per persones amb la capacitat tècnica suficient.
  
Setena. Recursos
  
1. La present convocatòria, les seues bases i tots els actes administratius que siguen dictats durant el seu desenvolupament, podran ser impugnats pels interessats mitjançant la interposició, després de la comunicació preceptiva, del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la publicació de la present convocatòria en el Diari Oficial de la Generalitat Valenciana, Butlletí Oficial de la Província, o de la publicació dels actes subsegüents, segons pertoque.
  
2. Contra els actes del tribunal avaluador, de conformitat amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se un recurs ordinari davant l'alcalde president en el termini d'un mes, a partir del dia següent al de la publicació de la corresponent acta.
  
Vuitena. Legislació supletòria
  
En tot allò que no disposen aquestes bases, caldrà ajustar-se al que disposa la Llei 1/1996, de 26 d'abril, de la Generalitat Valenciana, l'Ordre de 18 de desembre de la Conselleria de Presidència, així com el Text Refòs de la Funció Pública Valenciana i altra normativa concordant.
  
ANNEX II
  
Temari dels cursos selectius
  
Supòsit de l'article 3 de la Llei 1/1996 (tècnic d'urbanisme i gestió).
  
Matèria: A) Coneixement de les institucions públiques de l'organització de l'administració.
  
B) Coneixement d'instruments normatius que regulen l'actuació de l'administració en l'àrea del lloc de treball ocupat.
  
Grup B (120 hores).
  
1) 90 hores.
  
1. Concepte d'organització administrativa (3 hores).
  
2. Pressupostos constitucionals de l'organització administrativa (7 hores).
  
3. Principis de l'organització administrativa (8 hores).
  
- Eficàcia.
  
- Competència.
  
- Tècniques d'alteració de l'exercici de les competències.
  
a) Delegació.
  
b) Avocació.
  
c) Comanda.
  
d) Delegació de firma.
  
e) Suplència.
  
- Jerarquia.
  
- Coordinació.
  
- Desconcentració.
  
- Conflictes d'atribucions.
  
4. Relacions entre ens administratius (8 hores).
  
- Descentralització.
  
- Autonomia.
  
- Coordinació.
  
- Col·laboració.
  
- Cooperació.
  
- Tutela i control.
  
5. L'organització administrativa de l'estat (10 hores).
  
- Administració central.
  
A) L'administració activa: el govern, les comissions delegades del govern, president del govern, vicepresident del govern, ministres, secretaris d'estat, secretaris generals, subsecretaris, directors generals, secretaris generals tècnics, etc.
  
B) L'administració consultiva: Consell d'Estat:
  
- Administració perifèrica:
  
a) Delegacions del govern en les comunitats autònomes.
  
b) Els governs civils.
  
6. L'organització administrativa de les comunitats autònomes (10 hores).
  
- Regulació constitucional.
  
- Òrgans de les comunitats autònomes: assemblea legislativa, consell de govern, president de la comunitat autònoma.
  
- Competències de les comunitats autònomes.
  
- Relacions de l'estat amb les comunitats autònomes.
  
7. L'administració local (8 hores).
  
- Pressupostos constitucionals.
  
- Entitats locals: el municipi, la província, l'illa, altres entitats (organització i competències).
  
- Relacions entre entitats locals i les administracions estatal i autonòmica.
  
8. Les comunitats europees; organització de la Unió Europea (8 hores).
  
9. Institucions públiques de la Comunitat Valenciana (8 hores).
  
- Les Corts Valencianes.
  
- El Consell.
  
- El president de la Generalitat Valenciana.
  
- El síndic de greuges.
  
- La Sindicatura de Comptes.
  
- El Consell Valencià de Cultura.
  
Entitats institucionals:
  
a) Organismes autònoms.
  
b) Entitats de dret públic sotmeses al dret privat.
  
c) Societats anònimes.
  
10. Informàtica (20 hores).
  
- Estructura d'emmagatzematge de dades. Tipus de fitxers. Mètodes d'accés. Les bases de dades: característiques. Objectius i tipus.
  
- Les xarxes públiques de transmissió de dades.
  
- L'automatització d'oficines. Sistemes físics més utilitzats. Els ordinadors personals. Sistemes lògics específics per a l'automatització d'oficines. Repercussions organitzatives de l'automatització d'oficines.
  
2) 30 hores.
  
Matèria específica: anàlisi general de la normativa de caràcter sectorial en el lloc de treball ocupat en la corporació.
  
Cosa que es fa pública perquè en prengueu coneixement.